พอดีเป็นประจำเดือน จะมีอาการเป็นไข้ ปวดหัว ต้องทานยาทุกๆสี่ชั่วโมง เป็นอยู่ประมาณหนึ่งอาทิตย์ แล้วก็จะหายไปค่ะ เป็นมาประมาณ 6-7 เดือน ไปพบแพทย์แจ้งว่าเป็นเรื่องบังเอิญ ถือว่าเป็นเรื่องปกติมั้ยคะ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ @จากที่ เล่ามา คิดว่าอาการปวดศีรษะจากโรคไมเกรน สามารถถูกกระตุ้นได้จากการมีรอบเดือนค่ะ ส่วนอาการไข้นั้น ยังไม่สามารถบอกได้ค่ะ ว่าเป็นจากสาเหตุใด @แนะนำให้ ซื้อปรอทวัดไข้มาวัดอุณหภูมิในร่างกายเมื่อตอนที่รู้สึกว่ามีไข้นะคะ และควรไปพบแพทย์ช่วงที่รู้สึกมีไข้ เพื่อตรวจวินิจฉัยโรคอีกทีค่ะ